
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 276 

23 Απριλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη αρχαιολογικού χώρου στη θέση «Τούμπα» Ερέ¬ 
τριας ... 

Χαρακτηρισμός ως ιστορικού διατηρητέων μνημείων 
των κτιρίων (2), {3), (3α), (10) της στρογγυλής καμι¬ 
νάδας και του (11), σύμφωνα με το συν. τοπ. διά¬ 
γραμμα, του Βιομηχανικού συγκροτήματος ΑΕΒΕΚ, 
στην Κέρκυρα, ιδ. Αγροτικής Τράπεζας με τον εξο¬ 
πλισμό του και με ζώνη προστασίας στα όρια ιδιο¬ 
κτησίας . 

Ψήφιση Ο.Ε.Υ. του Συμβουλίου Περιοχής της 11ης 


Εδαφικής Περιφέρειας Ν. Λάρισας . 3 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /Φ43/52178/2978 (1) 


Κήρυξη αρχαιολογικού χώρου στη θέση «Τούμπα» Ερέ¬ 
τριας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου. 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Τις διατάξεις του Ν. 1127/81, (ΦΕΚ 32/Α/81) «Περί 
κυρώσεως της εις Λονδίνον, την 6η Μαιδυ 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

6. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας, όπως διατυπώθηκε στην αρ. 9/ 
17.10.95 Συνεδρία του, 

7. Την Υ.Α. αρ. 21220/10.8,67 (ΦΕΚ 527/τ.Β7 
24.8.67), αποφασίζουμε: 

Χαρακτηρίζουμε ως αρχαιολογικό χώρο την περιοχή 
«Τούμπα» της Ερέτριας που οριοθετείται στο συνημμένο 
απόσπασμα Φ.Χ.Γ.-1:5.000 μεταξύ των σημείων Α, Β, Γ, 
Δ, Ε, Ζ, Η-Α για λόγους προστασίας του αρχαίου νεκροτα¬ 
φείου και του τάφου Μακεδονικού τύπου που εντοπίσθη¬ 
καν σ’ αυτή, αλλά και λόγω της γειτνίασήςτης με το αρχαίο 
θέατρο της πόλης. Η ως άνω οριοθετούμενη περιοχή αντι¬ 
στοιχεί στον ακόλουθο πίνακα συντεταγμένων: 


ΟΡΙΟΘΕΤΗΣΗ ΑΡΧ/ΚΟΥ ΧΩΡΟΥ ΠΕΡΙΟΧΗΣ ΤΟΥΜΠΑΣ ΕΡΕΤΡΙΑΣ 


ΣΗΜΕΙΟ 

ΔΙΑΓΡΑΜΜΑ 

Φ.Χ. 

ΣΥΝ/ΝΗ 

ΣΥΝ/ΝΗ 

ΑΠΟΣΤΑΣΗ ΜΕΤΑΞΥ ΣΗΜΕΙΩΝ 




X 

Ψ 



α/α 

1:5000 

1:50.000 

Μ 

[ΓΠ] 

ΣΗΜΕΙΑ 

ΑΠΟΣΤΑΣΗ [ΓΠ] 

1 

6405,8 

Ν. ΨΑΡΑ 

-15787.4 

17353.8 

1 -2 

413.81 

2 

6405,8 

Ν. ΨΑΡΑ 

- 15397.7 

17214.6 

2-3 

202.92 

3 

6405,8 

Ν. ΨΑΡΑ 

-15325.4 

17025 

3-4 

509.56 

4 

6405,8 

Ν. ΨΑΡΑ 

-15544.4 

16564.9 

4-5 

557.23 

5 

6405,8 

Ν. ΨΑΡΑ 

-16090.3 

16676.7 

5-6 

326.56 

6 

6405,8 

Ν. ΨΑΡΑ 

-16139.7 

16999.5 

6-7 

230.98 

7 

6405,8 

Ν. ΨΑΡΑ 

-16049.4 

17212.1 

7-1 

297.86 

1 

6405,8 

Ν. ΨΑΡΑ 

-15787.4 

17353.8 




Από τις διατάξεις της παρούσας απόφασης δεν προκαλείται δαπάνη σε βάρος του κρατικού 


προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1996 


Ο ΥΠΟΥΡΓΟΣ 


ΣΤΑΥΡΟΣ ΜΠΕΝΟΣ 

Αριθ. ΥΠΠΟ/ΔΙΛΑΠ/Γ/2474/17262 (2) 

Χαρακτηρισμός ως ιστορικού διατηρητέων μνημείων των 

κτιρίων (2), (3), (3α), (10) της στρογγυλής καμινάδας και 
του (11), σύμφωνα με το συν. τοπ. διάγραμμα, του Βιομη¬ 
χανικού συγκροτήματος ΑΕΒΕΚ, στην Κέρκυρα, ιδ. Αγρο¬ 
τικής Τράπεζας με τον εξοπλισμό του και με ζώνη προστα¬ 
σίας στα όρια ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/ΤΑ/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1930». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 «/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γ εν. Γ ραμματείς. Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 


ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/15.6.95, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία, τα 
κτίρια (2), (3), (3α), (10) τη στρογγυλή καμινάδα και το 
(11), σύμφωνα με το συνημμένο τοπογραφικό διάγραμμα, 
μαζί με τον εξοπλισμό όπου αυτός διασώζεται του βιομη¬ 
χανικού συγκροτήματος Α.Ε.Β.Ε.Κ. στην Κέρκυρα, ιδιο¬ 
κτησίας της Αγροτικής Τράπεζας, διότι πρόκειται για κτί¬ 
ρια που στεγάζουν βασικές λειτουργίες της παραγωγικής 
αλυσσίδας του συγκροτήματος, και αποτελούν σημαντι¬ 
κές και αντιπροσωπευτικές μαρτυρίες της βιομηχανικής 
αρχιτεκτονικής της Κέρκυρας, στις αρχές του αιώνα μας. 
Επίσης αποτελούν δείγμα της βιομηχανικής ανάπτυξης 
του νησιού σε έναν από τους σημαντικότερους τομείς 
απασχόλησης, και είναι απαραίτητα για την μελέτη της 
ιστορίας της Αρχιτεκτονικής. 

Ακόμη ορίζεται ως ζώνη προστασίας ο περιβάλλων χώ¬ 
ρος στα όρια της ιδιοκτησίας. 

Αναλυτικά τα κτίρια αυτά είναι: 

(2) Αποθήκη ελαιοπυρήνων και πυρηνοελαιουργείο 

(3) Ραφηνέρα και ως τμήμα του σαπωνοποιιδυ 

(3α) Ραφηνέρα 

(I) Σαπωνοποιιδ 

η στροφφυλή καμινάδα του συγκροτήματος. 

(II) θυρωρείο - ζυγιστήριο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1996 

Με εντολή Υπουργού 
Ο Προϊστάμενος του Τ ρήματος 
ΔΑΝ. ΟΡΦΑΝΟΥΔΑΚΗΣ 



βιομηχανικό ΣυνΚ^οτηρα Α Ε Β Ε Κ _ Κ Ε. Ρ Κ*ίΡΑ 

Αριθ. 4740 (3) 

ψήφιση Ο.Ε.Υ. του Συμβουλίου Περιοχής της 11ης Εδα¬ 
φικής Περιφέρειας Ν. Λάρισας. 

Ο ΠΕΡΙΦΕΡΕΙΑΚΟΣ Δ/ΝΙΤΗΣ Ν. ΛΑΡΙΣΑΣ 

Έχοντας υπόψη: 

1. Τις διατάξεις. 

Α. Του άρθρου 8 παρ. 5 του Ν. 2307/95. 

Β. Των άρθρων 34 ,35,36,15 και 38 του Ν. 2190/94. 

Γ. Του άρθρου 2 του Ν. 2081/92. 

2. Την 9/96 γνωμοδότηση του Υπηρεσιακού Συμβου¬ 
λίου Υπαλλήλων Ο.Τ.Α. που διατυπώθηκε στο 196 πρα¬ 
κτικό του. 

3. Την 7/95 απόφαση του Διοικητικού Συμβουλίου του 
Σ.Π. της 11ης Εδαφικής Περιφέρειας Ν. Λάρισας “περί 
ψηφίσεως του Ο.Ε.Υ. του Συμβουλίου", αποφασίζουμε. 

Εγκρίνουμε την αριθ. 7/95 απόφαση του Δ.Σ. του Συμ¬ 
βουλίου Περιοχής της 11 ης Εδαφικής Περιφέρειας Ν. Λά¬ 
ρισας με την οποία ψηφίζεται ο Ο.Ε.Υ. του Συμβουλίου 
που έχει ως εξής: 

Συνιστάται στο Συμβούλιο Περιοχής υπηρεσία με τον τί¬ 
τλο «Υπηρεσία 11ου Συμβουλίου Περιοχής», επιπέδου 
Διεύθυνσης, και με χωρική αρμοδιότητα την περιφέρεια 
Συμβουλίου Περιοχής. 

Η Διεύθυνση αποτελείται από τα παρακάτω Τμήματα με 
τις αντίστοιχες αρμοδιότητες: 

1. Τμήμα Διοικητικού - Οικονομικού & υπηρέτησης του 
πολίτη. 

2. Τμήμα Προγραμματισμού και Τεχνικής Υποστήρι¬ 
ξης· 

Αναλυτικότερα: 

1. Τμήμα Διοικητικού - Οικονομικού και εξυπηρέτησης 
των πολιτών. 

Στην αρμοδιότητα του Τμήματος ανήκουν τα αφορώντα 
στο προσωπικό, στη Γραμματειακή υποστήριξη του Σ.Π. 
και στα οικονομικά του Σ.Π. καθώς και κάθε δραστηριότη¬ 
τας (παροχή υπηρεσίας) και μέσω της ανάθεσης αρμοδιο¬ 
τήτων από τους ΟΤΑ μέλη, που αποβλέπει στην αναβάθ¬ 
μιση της ποιότητας της ζωής των κατοίκων. 

Αναλυτικότερα: 

α. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το Αρχείο αυτής. 

β. Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ. Τηρεί Ημερολόγιο των προσωπικών επαφών του Πρό¬ 
εδρου εντός και εκτός Σ.Π. 

ε. Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
ψούν από τον Πρόεδρο. 

στ. Παρακολουθεί όλη τη δραστηριότητα του Σ.Π. 

ζ. Αναλαμβάνει τη συγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

θ. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 


ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πόσης φϋσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπηλλήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φακέ¬ 
λους του μόνιμου και με σχέση εργασίας Ι.Δ. προσωπι¬ 
κού. 

ιδ. Συντάσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιη. Διεπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν 
από την Υπηρεσία, καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδάτηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ. Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των 
αναγκαίων επιτροπών και ομάδων εργασίας. 

κβ. Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. κα εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλους και βιβλία που κατά 
την κρίση του προόταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του Προυήο- 
λογισμού Εσόδων - Εξόδων εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται: 

κθ. Τηρεί Αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

λ. Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά, 
λα. Συγκεντρώνει στατικά στοιχεία που αναφέρονται γε- 

νικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεολυτικών δόσεων για κάθε 
περίπτωση ενημερώνοντας πέντοτε το Ταμείο του Σ.Π. 

λγ. Εισηγείταιτην αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

λδ. Επιμελείται της ασφάλισης των κινητών και ακινή¬ 
των του Σ.Π. 

λε. Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρηση τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επυτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 

λη. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους 
από τις συτίστοιχες Επιτροπές παραλαβής, τη φύλαξη του 
υλικού στην αποθήξη του Σ.Π. και την καταχώρηση του 

στα οικεία βιβλία αποθήκης. 

λθ. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ- 
σμιων παραδόσεων όπως καθορίζεται στις συμβάσεις ή τις 
διακηρύξεις. 

μστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

μθ. Εκδίδει τα γραμμάτια εισπράξεως των διαφόρων ει¬ 
σόδων. 


ν. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κλπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νγ. Τηρεί όλα τα από τα νόμο προβλεπόμενα λογιστικά 
βιβλία εσόδων κλπ. 

νδ Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εξόδων, συντάσσει τους 
στατικούς πίνακες που υποβάλλονται στις Δημόσιες Υπη¬ 
ρεσίες, συγκεντρώνει τα στοιχεία που απαιτούνται για τον 
ετήσιο απολογισμό εξόδων και καταρτίζει τον απολογισμό 
αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

νθ. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λετουργία των 
εγκατεστημένων υπολογιστών στις Υπηρεσίες αυτές, 
ξ. Παρακολουθεί, μελετά και αναλύει τα στατιστικά των 
υπηρεσιών του Σ.Π. αλλά όσων άλλων προέρχονται από 
διάφορες πηγές πληροφόρησης, με αποκλειστική εντολή 
του Προέδρου. 

ξα. Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

ξβ, Παρέχει υπηρεσίες που αφορούν στην αστική και 
δημοτική κατάστηση των πολιτών, 
ξγ. Παρέχει υπηρεσίες που αφορούν στην καθαριό- 

τητα. . , 

ξδ. Παρέχει υπηρεσίες που αφορούν στην μεταφορά 

μαθητών με σχολικά λεωφορεία. 

ξε. Παρέχει υπηρεσίες που αφορούν στη διοργάνωση 
πολιτιστικών εκδηλώσεων κλπ. 

ξστ. Παρέχει υπηρεσίες που αφορούν στη χορήγηση 
αδειών λετουργίας καταστημάτων κλπ. 

ξζ. Ακόμα ενημερώνει τους πολίτες για τα δικαιωματά 
τους και τις ενέργειες που απαιτούνται για τη διεκπεραί¬ 
ωση των υποθέσεων τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι ΟΤΑ μέλη του. 

ξη. Κατευθύνει τους πολίτες στη διεκπεραίωση των 
υποθέσεων τους, και τους συμβουλεύει για την καλλίτερη 
αντιμετώπιση των προβλημάτων τους. 

ξθ. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 

λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2. Τμήμα - Προγραμματισμού και Τεχνικής Υποστήρι¬ 
ξης· 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιότητές του ανήκουν, 
α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

I. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

Γενικά καθήκοντα υπαλλήλων, 
ε (α). Προϊστάμενος Διευθϋνσεως. 

Προίσταται των Τμημάτων και Γ ραφείων που υπάγονται 
στην αρμοδιότητά του Παρακολουθεί, εποπτεύει και 
ελέγχει την παρουσία, την πειθαρχία, την υπηρεσιακή 
απόδοση και επίδοση όλων των υπαλλήλων της Διεύθυν¬ 
σης του, την τήρηση των νόμων, διαταγμάτων, αποφά¬ 
σεων κλπ, που αφορούν στο Σ.Π. και τους καθοδηγεί κατά 
την εκτέλεση των υπηρεσιακών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊστάμενους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσικά έγγραφα, θεωρεί με τη μονο¬ 
γραφή του και υποβάλλει όλα τα έγγραφα που συντάσσο- 
νται από τα Τμήματα και Γραφεία της Διεύθυνσης για 


έγκριση και υπογραφή από τον πρόεδρο ή το νόμιμο ανα¬ 
πληρωτή του καθιστάμενος έτσι συνυπεύθυνος για τη νο¬ 
μιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσεις εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ' αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

(β) Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προιδτανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ' αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

(γ) Λοιπό προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κλπ. 
είναι υπεύθυνοι για κάθε αδικαιολόγητη απώλεια, φθορά ή 

καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλους και άλλα παραστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμοϋν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. , „ , 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Διάκριση προσωπικού 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα Π.Δ. 37α/87 και 
Π.Δ. 22/90 και ενδεικτικά μπορεί να είναι: 

θέσεις Διοικητικού προσωπικού: 

Κατηγορία ΠΕ: 

ΠΕΙ διοικητικός (1) θέση 

Κατηγορία ΔΕ: 

ΔΕΙ διοικητικός (3) θέσεις 

Κατηγορία ΥΕ: 

ΥΕ1 Κλητήρων-θυρωρών γενικών καθηκόντων (1) 
θέση 

ΥΕ Εργάτες καθαριότητας (4) θέσεις 
θέσεις Τεχνικού προσωπικού: 

Κατηγορία ΠΕ: 

ΠΕ3 Πολιτικών Μηχανικών (1) θέση 

ΠΕ6 Τοπογράφων Μηχανικών (1) θέση 

Κατηγορία ΔΕ: 

ΔΕ29 Οδηγών αυτοκινήτων (3) θέσεις 


ΔΕ χειριστής μηχ. έργων (1) θέση 
ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1, Εισαγωγικός βαθμός των υπαλλήλων των κλάδων Πα¬ 
νεπιστημιακής Τεχνολογικής και δευτεροβάθμιας Εκπαί¬ 
δευσης ορίζεται ο βαθμός Δ' και καταληκτικός ο βαθμός 
Α'. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε' και κα¬ 
ταληκτικός βαθμός, ο βαθμός Β'. 

Στην υπηρεσία του 11ου Σ.Π. προΐσταται υπάλληλος 
του κλάδος ΠΕ Διοικητικού- Οικονομικού ή ΔΕ Διοικητι¬ 
κού. 

Στο τμήμα Διοικητικού - Οικονομικού και εξυπηρέτησης 
του πολίτη προιδταται υπάλληλος του κλάδου ΠΕ Διοικητι¬ 
κού - Οικονομικού ή ΔΕ Διοικητικού. 

Στο τμήμα προγραμματισμού και Τεχνικής Υποστήριξης 
προιδταται υπάλληλος του κλάδου ΠΕ Πολιτικών μηχανι¬ 
κών ή ΠΕ τυπογράφων μηχανικών. 

Η κατανομή των οργανικών θέσεων γίνεται με απόφαση 
του Προέδρου του Σ.Π, 

Όποια αρμοδιότητα δεν προβλέπεται από τον παρόντα 
οργανισμό και έχει εγχωρηθεί με Νόμο ασκείται από τον 
Πρόεδρο του Σ.Π. ή από οποιοδήποτε πρόσωπο του ανατί¬ 
θεται η συγκεκριμένη αρμοδιότητα. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Σ.Π. της 11 Εδα¬ 
φικής Περιφέρειας η οποία δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα 8 Μαρτίου 1996 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


